Indlæg på NNIT` s generalforsamling mandag d. 17. april 2023 – mit navn er Bjarne Kongsted.

Jeg har bedt om ordet på jeres generalforsamling, idet jeg er repræsentant for Dansk Aktionærforening. Vi er en forening og interesseorganisation for ca. 17.000 medlemmer der repræsenterer de private investorers interesser, blandt andet på danske selskabers generalforsamlinger.

Jeg vil gerne starte med at rose NNIT-Koncernen for at have gjort det muligt igen, at afholde en fysisk generalforsamling. Fra aktionærforeningens side vægter vi det betydeligt, at få denne mulighed.

Selskabet leverer en bred vifte af IT—og konsulentløsninger internationalt, men selvfølgelig også her i landet. I beskriver jer selv som værende med til at optimere interne virksomhedsprocesser, produktion, salg og kundeoplevelser. Ligesom i er en It-konsulentvirksomhed med fokus på de to kerneforretnings-områder Life Sciences Solutions & Cloud Digital Solutions.

Men det kniber åbenbart med at tjene penge på områderne. Til trods for en forøget omsætning ender regnskabet med et minus på 258 mio. kroner for 2022. Og det er da en sjat penge.

Særlige poster forøges med kr. 70 mio. og skyldes hovedsageligt flytning af et leveringscenter fra Kina til Filippinerne. Af årsrapporten fremgår ligeledes at NNIT har vundet et betydeligt antal kontrakter med bl.a. ATP, Nationalbanken og forskellige styrelser. Så både gode og dårlige oplysninger.

Et overskud på kr. 102 millioner i 2020, faldende til kr. 25 mio. i 2021 og altså nu et minus på kr. 258 mio. Ikke de mest opløftende resultater set over en årrække.

Så mit første spørgsmål skal derfor lyde, når i nu både tilkøber og frasælger dele af den oprindelige virksomhed – ikke bare i 2022, men også tidligere - hvor er det så, at en forøget indtjening og overskud skal komme fra. Og vil det være i 2023 at en mærkbar ændring vil vise sig i relation til overskuddet.

Datadrevne beslutninger er et hastigt voksende IT-område. Hvordan vil i sikre jer at jeres kunder i både ind og udland er motiveret og økonomisk gearet til at, om jeg så må sige, hoppe med på vognen. Jeg har godt fulgt med i at i holder kurser og webinarer, hvor disse produkter bliver fremlagt og forklaret, men hvor er det mere specifikt at i vil sætte ind overfor kundesegmentet.

Den omstrukturering som blev påbegyndt for et par år siden og som kostede godt under sidste års regnskab, er det ved at være tilendebragt og er det gjort med succes?

I 2021 købte selskabet SL Controls -et førende it-konsulenthus der har speciale indenfor life sciences- og tech-kunder, hvilket jo var et interessant opkøb. Er dette opkøb blevet implementeret og har det levet op til forventningerne.

Det har igen været et udfordrende år 2022 på mange områder. Coronaen viste i starten af året igen sit grimme ansigt, hvilket må have betydet større fleksibilitet blandt medarbejderne ved perioder, hvor der har skullet arbejdes hjemmefra.

Mit sidste spørgsmål skal derfor lyde om 2022 budt på ekstraordinære udfordringer og hvordan var selskabet gearet til at møde urolige tider, herunder stigende priser, manglende leverancer, flaskehalse, uro på de finansielle markeder, krig i Europa.

Opkøb og frasalg af ikke kerneområder, omstrukturering og en visionær ledelse gør, at vi fortsat har tiltro til NNIT` s fremtid som en stor og stærk spiller på IT-området.

Så jeg vil slutte med at ønske medarbejdere, ledelse og bestyrelse et godt arbejdsår 2023

BK/DAF april 2023

GFU

Efterskrift:

Generalforsamling på firmadrassen

NNIT leverer en bred vifte af IT- og konsulentydelser til både private og offentlige kunder – samt internationalt.

Har nu 2 kerneforretningsområder

IR kontakt: Økonomidirektør Carsten Ringius

35 fremmødte

Bestyrelsesformand: Carsten Dilling

18000 aktionærer

1500 medarbejdere

Ikke tilfredsstillende indtjening i 1 kvartal 2022

33% af ordre fra NOVO

Omsætning steg 9,6%

Overskudsgrad på -0,5%Dyrt at flytte leveringscenter til Filippinerne fra Kina.

Omstruktureringen har været en stor succes.

Accelererende indtjening specielt udenfor landet

Selvevaluering var OK.

2 MT sager ingen førte til auktioner.